📍 Х. Досмұхамедов атындағы Қоғамдық денсаулық сақтау мектебінде «Таза Қазақстан – 2026» бастамасы аясында 3–4 курс студенттерінің қатысуымен эко-челлендждер мен ақпараттық акция өтті.

Іс-шара «Наурызнама» онкүндігіне орай ұйымдастырылып, 23 наурыз — «Тазару күніне» арналды. Бұл жаңару, экологиялық жауапкершілік және тазалық мәдениетін қалыптастыруды дәріптейді.

Студенттер макулатура, пластик және киім-кешек жинау жұмыстарын ұйымдастырды.
Жиналған заттардың бір бөлігі қайырымдылыққа беріліп, қалғаны қайта өңдеуге және қайта пайдалануға жіберілді.

Қайта өңдеуден түскен қаражат қайырымдылық мақсаттарға бағытталады, бұл әлеуметтік жауапкершілік пен өзара көмек мәдениетін дамытуға ықпал етеді.

Іс-шараға Алматы қаласы әкімдігінің өкілі — Қасыметова Бақытгүл Техниковна қатысып, білім беру ұйымдары мен мемлекеттік құрылымдардың ынтымақтастығының маңызын атап өтті.

Бұл бастама студенттердің экологиялық мәдениетін, әлеуметтік белсенділігін және көшбасшылық қабілеттерін дамытуға ықпал етті.

Ұйымдастырушылар:
Бейсенбинова Ж.Б., Кожахметова А.Н., Кусайынова Э.И., Текманова А.К., Айтманбетова А.А.

Эко-челлендж басқа кафедраларға жолданды — бірге таза әрі жауапты болашақ құрамыз!